Jānis Balodis (dramaturgs)
Jānis Balodis (dzimis 1987. gada 2. decembrī Rīgā) ir latviešu dramaturgs. 2007. gadā beidzis Rīgas 3. vidusskolu. Absolvējis Latvijas Kultūras akadēmiju, iegūstot bakalaura grādu teātra, kino un TV dramaturģijā. Salfordas Universitātē Lielbritānijā ieguvis maģistra grādu filmu scenāriju rakstīšanā. Šobrīd ir "Dirty Deal Teatro" dramaturgs un Latvijas Dramaturgu ģildes valdes loceklis. 2010. gadā ticis nominēts Spēlmaņu nakts balvai nominācijā "Gada spilgtākā debija". 2011. gadā ieguvis Spēlmaņu nakts balvu nominācijā "Gada latviešu autora darba iestudējums".